2019-es sakkvilágkupa
A 2019-es sakkvilágkupa a 2021-es sakkvilágbajnokság versenysorozatának egyik kvalifikációs versenye, amelyet 2019. szeptember 9–október 4. között rendeztek Hanti-Manszijszkban. A zónaversenyekről továbbjutott, illetve más eredményeik alapján kiemelt 128 versenyző mérkőzött egyenes kieséses kétfordulós összecsapásokon az első két helyért, amely a világbajnokjelöltek versenyére való továbbjutást jelentette.